31999L0020
L 080/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/20/ЕО НА СЪВЕТА
от 22 март 1999 година
за изменение на Директиви 70/524/ЕИО относно добавките при храненето на животни, 82/471/ЕИО относно някои продукти, използвани при храненето на животните, 95/53/ЕО относно определяне на принципите за организацията на официалния контрол в областта на храненето на животните, и 95/69/ЕО за определяне на условията и режима за одобрение и регистрация на някои предприятия и посредници в отрасъла за производство на фуражи
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че членове 13-16 от Директива 70/524/ЕИО (4), изменена с Директива 96/51/ЕО (5), установяват определени разпоредби за дистрибуцията и включването във фуражите на добавки и премикси, и етикетирането на добавките, премиксите и комбинираните фуражи;
като има предвид, че Директива 82/471/ЕИО (6) в член 3 и в приложението предвижда определени мерки за дистрибуцията и етикетирането на тези продукти;
като има предвид, че посоченият краен срок, 1 април 1998 г., за изпълнение от страна на държавите-членки на измененията в Директиви 70/524/ЕИО и 82/471/ЕИО, въведени съответно с Директива 96/51/ЕО и Директива 95/69/ЕО (7), е несъвместим с датите, посочени в Директива 95/69/ЕО за приключване на процедурите за одобрение (1 април 2001 г.) и процедурите за регистрация (1 септември 1998 г.) за определени предприятия и посредници от сектора на храните за животни; като има предвид, че въпросните разпоредби се прилагат, без да засягат крайните срокове, посочени в Директива 95/69/ЕО; като има предвид, че Директиви 70/524/ЕИО и 82/471/ЕИО трябва въпреки това да бъдат изменени поради причини, свързани с юридическата последователност;
като има предвид, че Директива 95/53/ЕО на Съвета от 25 октомври 1995 г. относно определяне на принципите за организацията на официалния контрол в областта на храненето на животните (8) трябва да обхване всички продукти и вещества в Общността, използвани във фуражите;
като има предвид, че за да се постигне тази цел, Директива 96/25/ЕО следва да бъде включена в списъка на законодателството, към което се прилага Директива 95/53/ЕО; като има предвид, че позоваването на Директива 77/101/ЕИО на Съвета от 23 ноември 1976 г. за търговията с чисти фуражи (9) следва да се заличи от този списък, тъй като тя впоследствие е отменена с Директива 96/25/ЕО;
като има предвид, че Директива 95/69/ЕО постановява, че всяка година държавите-членки трябва да изпращат до другите държави-членки списък с одобрените предприятия; като има предвид, че процедурите за одобряване на предприятията трябва да приключат до 1 април 2001 г.; като има предвид, че междувременно е необходимо, с оглед на официалните проверки в областта на храненето на животните, и по-специално на търговията в рамките на Общността, сведенията също така да включват и предприятията, които въпреки че все още не са одобрени, могат съобразно посочените в директивата условия да продължат да извършват своята дейност;
като има предвид, че Директиви 70/524/ЕО, 82/471/ЕИО, 95/53/ЕО и 95/69/ЕО следва да бъдат съответно изменени,
ПРИЕ НАСТОЯЩАТА ДИРЕКТИВА:
Член 1
Директива 70/524/ЕИО се изменя, както следва:
1.
в член 13 се добавя следният параграф:
„6. Параграфи от 1 до 3 се прилагат, без да се засяга член 4, параграф 2 и член 9, параграф 2 от Директива 95/69/ЕО.“
2.
Добавя се следният член:
„Член 16а
Членове 14-16, отнасящи се до номерата на одобрение и регистрация, предвидени в Директива 95/69/ЕО, се прилагат от 1 април 2001 г.“
Член 2
Директива 82/471/ЕИО се изменя, както следва:
1.
в член 3 се добавя следният параграф:
„4. Параграф 3 се прилага, без да се засяга член 4, параграф 2 от Директива 95/69/ЕО“.
2.
В приложението, отнасящо се за продуктите, посочени в глава 1, точка 1, буква а) от Директива 95/69/ЕО, в колона 7 („специални разпоредби“), последното тире от информацията, която следва да се посочи на опаковката на продукта, на контейнера или на поставения към него етикет, се заменя със следния текст:
„-
считано от 1 април 2001 г.: номер на одобрение“.
Член 3
В Директива 95/53/ЕО, в член 2, параграф 1, буква а) третото тире се заменя със следното:
„-
Директива 96/25/ЕО на Съвета от 29 април 1996 г. относно обращението на фуражни суровини, която изменя Директиви 70/524/ЕИО, 74/63/ЕИО, 82/471/ЕИО и 93/74/ЕИО и отменя Директива 77/101/ЕИО“.
Член 4
В Директива 95/69/ЕО, в член 6, параграф 2 второто и третото изречение се заменят със следното:
„Преди 31 декември всяка година държавите-членки изпращат на другите държави-членки списък с предприятията, посочени в член 2, параграф 2, букви а) и б), и посредниците, одобрени съгласно член 3, параграф 1, както и списък със съответните предприятия и посредници, посочени в член 4, параграф 2, които са подали молби за одобрение, по които държавите-членки все още не са взели решение.
При поискване държавите-членки изпращат на другите държави-членки целия или част от списъка с предприятията, посочени в член 2, параграф 2, букви от в) до е), както и целия или част от списъка със съответните предприятия, посочени в член 4, параграф 2, които са подали молби за одобрение, по които държавите-членки все още не са взели решение“.
Член 5
1. Държавите-членки въвеждат законовите, подзаконовите и административните разпоредби, необходими за да се съобразят с настоящата директива, най-късно до 30 септември 1999 г. Те незабавно уведомяват Комисията за това. Държавите-членки прилагат мерките от 1 октомври 1999 г.
2. Когато държавите-членки приемат разпоредбите, посочени в параграф 1, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
3. Държавите-членки съобщават на Комисията текста на разпоредбите от националното си законодателство, приети в областта, уредена от настоящата директива.
Член 6
Настоящата директива влиза в сила в деня на публикуването ѝ в Официален вестник на Европейските общности.
Член 7
Адресати на настоящата директива са държавите-членки.
Съставено в Брюксел на 22 март 1999 година.